Olcha va shokoladdan mazali pishiriq — inglizcha krambl tayyorlaymiz

Krambl — an’anaviy ingliz pishirig‘i bo‘lib, uning xamiri uvoq ko‘rinishida bo‘ladi. Bugun sizlarga shokoladli va olchali shirin krambl tayyorlashni taklif qilaman. Uni porsiyali formachalarda yoki bitta katta formada ham pishirish mumkin.

(4 formacha uchun. Katta forma uchun masalliqlarni 2 barobar ko‘paytirish kerak bo‘ladi)
Uvoq uchun:
Mahsulotlarning taxminiy narxi 7000 so‘m
1. Shokoladni suv bug‘ida 2 osh qoshiq suv bilan birga eritib olamiz. (Muzlatilgan olchani eritganingizda, sharbat hosil bo‘ladi, suv o‘rniga o‘sha sharbatdan ham qo‘shish mumkin.)

2. Biroz iliq suv yordamida kraxmal va kakaoni eritib, shokoladga qo‘shamiz.

3. Unga tuxum sariqlarini ham bittadan qo‘shib aralashtiramiz.

4. Olchani ham qo‘shamiz.
Formachalarni yog‘lab, aralashmani ularga quyib chiqamiz.

5. Uvoqni tayyorlash uchun barcha masalliqlarni aralashtiramiz va barmoqlarimiz yordamida uvoq hosil qilamiz.

6. Uni formachalarga solib chiqamiz.

7. 180 darajada qizdirilgan duxovkada 20 daqiqa davomida pishiramiz. Agarda katta formada tayyorlayotgan bo‘lsangiz, 30 daqiqa talab qilinadi.
Krambl tayyor. Uni issiq yoki sovigan holatda iste’mol qilish mumkin. Yoqimli ishtaha!